18. Средно училище „Уилям Гладстон” – гр. София

Утвърждавам:

 РАЛИЦА КИРИЛОВА

 *Директор на 18. СУ „Уилям Гладстон”*

 *гр. София*

ПРОЦЕДУРА

ЗА ПОЛУЧАВАНЕ НА СТИПЕНДИИ ОТ

УЧЕНИЦИТЕ СЛЕД ЗАВЪРШЕНО ОСНОВНО

ОБРАЗОВАНИЕ

в 18. Средно училище „Уилям Гладстон” –

гр. София

ПРОЦЕДУРА

ЗА ПОЛУЧАВАНЕ НА СТИПЕНДИИ ОТ УЧЕНИЦИТЕ СЛЕД ЗАВЪРШЕНО ОСНОВНО ОБРАЗОВАНИЕ в

18. Средно училище „Уилям Гладстон” – гр. София

Процедурата за получаване на стипендии от учениците след завършено основно образование в 18. СУ „Уилям Гладстон” е разработена на основание на Постановление № 328 на Министерския съвет за условията за получаване на стипендии от учениците след завършено основно образование от 21. 12. 2017 г. /Обнародвано ДВ бр. 103 от 28.12. 2017 г./

Чл. 1. (1) Стипендии се отпускат на ученици от 18. СУ „Уилям Гладстон” в дневна, индивидуална и комбинирана форма на обучение след завършено основно образование, които са:

1. Български граждани и граждани на държава - членка на Европейския съюз, или на държава - страна по Споразумението за Европейското икономическо пространство, или на Конфедерация Швейцария.

2. Чужденци:

 а) с разрешено постоянно пребиваване в страната;

б) приети въз основа на международен договор или акт на Министерския съвет.

(2) Учениците нямат право на стипендия, когато:

1. прекъснат обучението си или повтарят учебната година, с изключение на повтарящи поради болест;
2. имат наложено наказание с решение на Педагогическия съвет - до заличаване на наказанието;
3. представят заявление - декларация с невярно съдържание.

Чл. 2. (1) Стипендиите на учениците се финансират за сметка на целеви средства от държавния бюджет, които се определят ежегодно със Закона за държавния бюджет на Република България за съответната година, пропорционално на броя на учениците по чл. 1, ал.1.

(2) Стипендиите на учениците в училището се изплащат след постъпило целево финансиране в училищния бюджет.

Чл. 3. Училището предоставя получените средства по чл. 2 за месечни и еднократни стипендии. Разпределение на средствата по видове стипендии:

 1. за постигнати образователни резултати - 80 % от определените средства за стипендии;

 2. за подпомагане на достъпа до образование и предотвратяване на отпадането – 1,5% от определените средства за стипендии;

3. за подпомагане на учениците с трайни увреждания – 1,5 % от определените средства за стипендии; 4. за ученици без родители или с един починал родител - 15 % от определените средства за стипендии;

 5. за еднократни стипендии– 2 % от определените средства за стипендии;

Чл. 4. (1) Месечните стипендии са:

1. за постигнати образователни резултати;
2. за подпомагане на достъпа до образование и предотвратяване от отпадане;
3. за подпомагане на ученици с трайни увреждания;
4. за ученици без родители.
5. за ученици с един починал родител.
6. Стипендиите по ал. 1, т. 1 и т. 2 се отпускат от началото на всяка учебна година и/ или от началото на втория учебен срок и се изплащат месечно за периода на учебните месеци - за първия учебен срок - за месеците октомври, ноември, декември и януари; за втория учебен срок – за месеците февруари, март, април, май, юни, а за ученици от XII клас – февруари, март, април и май.
7. Стипендиите по ал. 1, т. 3, т. 4 и т. 5 се отпускат от началото на месеца, следващ месеца, през който е възникнало основанието за получаването им и се изплащат и за периода на неучебните месеци.
8. Стипендиите по ал. 1, т. 1 и 2 се предоставят след класиране на учениците. За всеки вид стипендия по ал. 1, т. 1 и т. 2 се извършва отделно класиране.
9. За отпускане на стипендии по ал. 1, т. 3 , т. 4 и т.5 не се извършва класиране.
10. Ученикът има право да кандидатства за повече от един вид месечна стипендия, но може да получи по избор въз основа на писмено заявление само една от стипендиите.
11. Учениците с право на стипендии по чл. 4, ал. 1, т. 3, т.4 и т.5 при класиране за постигнати образователни резултати имат право да получат и 50 на сто от размера ѝ.
12. Еднократна стипендия може да се отпусне и на ученик, който получава месечна стипендия.

Чл. 5. (1) Месечните стипендии за постигнати образователни резултати са в размер от 30 лева до 40 лева.

(2) Право да кандидатстват за стипендия по ал. 1 имат всички ученици, обучаващи се в дневна, индивидуална и комбинирана форма на обучение от VIII, IX, X, XI, XII клас, които имат *среден успех не по-нисък от отличен 5,50 и нямат наложени наказания от Педагогическия съвет* към момента на кандидатстване за стипендия.

(3) 1. Критериите за отпускане на месечна стипендия за постигане на образователни резултати за учениците от VIII клас при кандидатстване за стипендия *за първия учебен срок са успехът от Националното външно оценяване след седми клас /получен от сбора на НВО по математика и БЕЛ/ и неизвинени отсъствия от предната учебна година.*

За учениците от VIII-ми клас месечната стипендия е:

- в размер на 40 лева/месец за успех от 196 до 200 точки;

- в размер на 30 лева/месец за успех от 172 до 195 точки.

**2.** Критериите за отпускане на месечна стипендия за постигане на образователни резултати за учениците от VIII клас при кандидатстване за стипендия за втория учебен срок са: *среден успех на ученика и брой неизвинени отсъствия за първия учебен срок.* Средният успех на ученика трябва да е не по-нисък от отличен (5,50), формиран като средноаритметично от всички предмети за първия учебен срок, изчислен с точност до втория десетичен знак.

**3.** Критериите за отпускане на месечна стипендия за постигане на образователни резултати за учениците от IX, X, XI, XII клас са: *среден успех на ученика не по-нисък от отличен 5,50 и брой неизвинени отсъствия за предходната учебна година, ако стипендията се отпуска за първия учебен срок, или брой неизвинени отсъствия от първия учебен срок, ако стипендията се отпуска за втория учебен срок.* Средният успех се формира като средноаритметично от всички предмети за съответния период, изчислен с точност до втория десетичен знак.

За учениците от девети до дванадесети клас месечната стипендия е:

- в размер на 40 лева/месец за успех за успех 6.00;

- в размер на 30 лева/месец за успех отличен 5.50 – 5.99.

**4. За първия срок се извършва отделно класиране за учениците от VIII клас и общо за учениците от IX, X, XI, XII клас.**

5. За втория срок класирането е общо за всички ученици от VIII, IX, X, XI, XII клас. Средният успех се формира като средноаритметично от всички предмети за съответния период, изчислен с точност до втория десетичен знак.

1. Стипендиите по ал. 1 се отпускат със заповед на Директора от началото на първия учебен срок или от началото на втория учебен срок и се изплащат в продължение на целия срок, с изключение на случаите по чл. 1, ал. 2.
2. По време на учебния срок не се кандидатства за стипендия по ал. 1 и такава не се отпуска.
3. Методология за определяне на средствата и броя на стипендиите по ал. 1:

1. сумата за месечните стипендии по ал. 1 е 80 % от целевите средства за стипендии, отпуснати за финансовата година;

2. сумата по т. 1 се разпределя, както следва: 5/9 от сумата - за стипендии през втория учебен срок на настоящата учебна година и 4/9 от сумата - за стипендии през първия срок на следващата учебна година;

 3. ако към 31-ви декември на текущата година останат неразпределени средства, остатъкът се прехвърля към сумата за изплащане на стипендии за следващата календарна година, като Комисия-та по чл. 10, ал. 1 има право да преразпределя неизразходвани средства от един вид стипендии в друг. Мотивираното предложение на Комисията се предлага на Директора за одобрение.

4. броят на стипендиите се определя на базата на подадените заявления и сумата по т. 1 и т. 2 за съответния учебен срок.

**(7) Критерии** за класиране на учениците:

 1. ***среден успех***, определен в ал. 2, и ал.3, т. 1;

 2. **допълнителен критерий** – допуснати *неизвинени отсъствия* за първия учебен срок, ако стипендията се отпуска за втория учебен срок или за предходната учебна година, ако стипендията се отпуска за първия учебен срок. Допълнителният критерий се прилага в случай на еднакъв среден успех.

1. **Механизъм на класиране:**

1. Всички подадени молби от учениците **се подреждат по успех по низходящ ред**, като се започва от най-високия и се продължи към най-ниския. Средният успех се формира като средноаритметично по всички предмети за съответния период, изчислен с точност до втория десетичен знак.

2. При еднакъв среден успех се класира този ученик, който има по-малък брой неизвинени отсъствия от предходния учебен срок при кандидатстване за стипендия за втория учебен срок или от предходната учебна година, когато се кандидатства за стипендия за първия учебен срок.

(9) *Учениците, кандидатстващи за стипендия по ал. 1, попълват заявление-декларация по образец /Приложение 1-2 за учениците от IX, X, XI, XII клас или Приложение 1-1 за учениците от VIII клас и предоставят на Комисията по стипендиите удостоверение от банката за номера на банковата си сметка (IBAN) и банков идентификационен код (BIC):*1. заявлението-декларация може да бъде изтеглено от интернет страницата на училището или да се попълни хартиен екземпляр, предоставен от Комисията по стипендиите.

2. заявлението-декларация съдържа: 2.1. лични данни;

1. среден успех;
2. брой неизвинени отсъствия;
3. информацията, декларирана от заявителя, се подписва и от родителя/ попечителя, ако ученикът е непълнолетен.

3. попълненото и подписано от заявителя, родителя/попечителя и класния ръководител заявление - декларация се предава на Председателя на Комисията по стипендиите.

1. Срокът за подаване на документи за отпускане на стипендия по ал. 1 е 14 дни след датата на публикуване на сайта на училището на заповедта на Директора за утвърждаване на процедурата за отпускане на стипендиите по ал. 1.
2. В срок до 5 работни дни след изтичане на срока по ал. 10, комисията по чл. 10 разглежда подадените документи за предоставяне на стипендии по ал. 1, допуска до класиране, извършва класирането и предлага на Директора учениците, на които да бъде отпусната месечна стипендия по ал. 1.
3. Класирането за получаване на стипендии по ал. 1 се одобрява със заповед на Директора, която съдържа: имената на ученика, вида и размера на стипендията и срока за получаването ѝ

Чл. 6. (1) Месечните стипендии за подпомагане достъпа до образование и предотвратяване на отпадане са в размер от 25 лв.

(2) Право да кандидатстват за стипендия по чл.6, ал. 1 имат всички ученици, обучаващи се в дневна индивидуална и комбинирана форма:

1. Право на месечни стипендии за подпомагане достъпа до образование и предотвратяване на отпадане **за първия учебен срок** имат ученици, които:

 - имат среден брутен доход на член от семейството за предходния 6-месечен период по-нисък или равен на 1 минимална работна заплата;

 - за учениците от VIII клас, които имат не по-малко от 116 точки на НВО след седми клас /получени от **сбора от точките на НВО математика и точките на НВО БЕЛ**/;

 - за учениците от IX, X, XI, XII клас, които имат среден успех от предходната учебна година не по-нисък от мн. добър (4,50);

 - нямат наложени наказания от Педагогическия съвет към момента на кандидатстване.

1. Право на месечни стипендии за подпомагане достъпа до образование и предотвратяване на отпадане **за втория учебен срок** имат ученици, които:

 - имат среден доход на член от семейството за предходния 6-месечен период, по-нисък или равен на една минимална работна заплата;

 - имат среден успех от първия учебен срок не по-нисък от мн. добър (4,50);

 - нямат наложени наказания от Педагогическия съвет към момента на кандидатстване.

(3) Стипендията по чл. 6, ал. 1 се отпуска поотделно за всеки учебен срок.

1. Стипендиите по чл. 6, ал. 1 се отпускат със заповед на Директора от началото на първия учебен срок или от началото на втория учебен срок и се изплащат в продължение на месеците, определени в чл. 4, ал /2/, с изключение на случаите по чл. 1, ал. 2.
2. По време на учебния срок не се приемат документи за стипендия по ал. 1 и такава не се отпуска.
3. **Методологията за определяне на средствата** и броя на стипендиите по ал. 1 е следната:
4. сумата за месечните стипендии по ал. 1 е **1,5 %** от целевите средства за стипендии, отпуснати за финансовата година;
5. сумата по т. 1 се разпределя, както следва: 5/9 от сумата - за стипендии през втория учебен срок на настоящата учебна година и 4/9 от сумата - за стипендии през първия срок на следващата учебна година;

3. ако към 31-ви декември на текущата година останат неразпределени средства, остатъкът се прехвърля към сумата за изплащане на стипендии за следващата календарна година, като Комисията по чл. 10, ал. 1 има право да преразпределя неизразходвани средства от един вид стипендии в друг. Мотивираното предложение на Комисията се предлага на Директора за одобрение.

4. броят на стипендиите се определя на базата на подадените заявления и сумата, по т.1 и т. 2 за съответния учебен срок.

(7) **Критерии за класиране** на учениците:

 1. ***основен критерий - среден брутен доход на член от семейството за предходен 6-месечен период;***

 2. допълнителен критерий – ***среден успех***. За ученицете от IX, X, XI, XII клас средният успех се изчислява като средноаритметично с точност до втория десетичен знак от оценките по всички предмети за съответния период. За учениците от VIII клас, които имат не по-малко от 116 точки на НВО след седми клас /получени от сбора от точките на НВО математика и точките на НВО БЕЛ/, когато кандидатстват за стипендия за първия учебен срок, а при кандидатстване за стипендия за втория учебен срок се взема средния успех за първия учебен срок.

 3. Втори допълнителен критерий – брой ***неизвинени отсъствия*** за първия учебен срок, ако стипендията се отпуска за втория учебен срок или за предходната учебна година, ако стипендията се отпуска за първия учебен срок.

 4. Допълнителният критерий се прилага в случай на еднакъв средномесечен доход.

 (8) **Механизъм на класиране**:

 1. Всички подадени от учениците заявления-декларации /Приложение 2/ се подреждат по среден брутен доход на член от семейството по възходящ ред /от най-ниския към най-високия среден брутен доход/;

 2. При равни условия по ал. 2, т. 1 и т. 2 се класира този ученик, който има по-висок успех за първия учебен срок, ако се кандидатства за стипендия за втория срок или има по-висок среден годишен успех от предходната учебна година, ако се кандидатства за стипендия за първия учебен срок.

 3. При еднакъв среден брутен доход на член от домакинството и еднакъв среден успех, стипендията се присъжда на ученика, който има по-малък брой неизвинени отсъствия.

(9) **Документи за кандидатстване за стипендия по ал. 1:**

1. *заявление-декларация по образец*.

Заявлението-декларация съдържа:

1. лични данни;
2. среден успех /за учениците от VIII клас, кандидатстващи за стипендия за първия учебен срок – сума от точките на НВО математика и НВО БЕЛ след седми клас/;
3. материално положение – среден брутен доход на член от семейството;
4. брой неизвинени отсъствия;
5. ако ученикът е непълнолетен се изисква декларация от родителя / попечителя, че е съгласен документите, доказващи доход на семейството да бъдат предоставени на Комисията по стипендиите.

2. *Документи, удостоверяващи средния доход на член от семейството*:

2.1. Служебни бележки **за брутния доход,** съгласно чл. 10, ал.1, т. 1-5 и 6 от Закона за данъците върху доходите на физическите лица на всеки отделен член на семейството на ученика за **предходния 6-месечен период** по ал. 2, т. 1 или т. 2. Служебните бележки се издават от место-работата на членовете на семейството на ученика - за брутен доход по трудови правоотношения. Брутният доход се посочва по месеци.

Служебната бележка трябва да има изходящ номер от институцията, която я издава, да бъде подписана от работодателя и главния счетоводител и подпечатана с печата на съответната институция.

2.2. Удостоверение от НОИ при:

- доходи от пенсии /без добавките за чужда помощ за лица с трайно намалена работоспо-собност/;

- доходи от обезщетения и помощи по реда на Кодекса за социално осигуряване /детски над-бавки и болнични/ без еднократните помощи;

1. Документ от Бюрото по труда за удостоверяване на регистрацията през периода, за който се доказва дохода.

За безработни се считат само поддържащите редовна регистрация в бюрата по труда през целия изискван период, независимо дали получават обезщетение за безработица. Безработните представят документ за регистрация от бюрата по труда.

1. Удостоверение от Социално подпомагане при доходи от месечни помощи и добавки по Закона за семейни помощи за деца и Закона за социално подпомагане.
2. Служебни бележки за получени стипендии на учащите се братя и/или сестри на кандидата за стипендия /с изключение на получаваните стипендии по Постановление № 328 на Министерски съвет от 21. 12. 2017 г.  **за условията за получаване на стипендии от учениците** след завършено основно образование/.
3. Служебни бележки или уверения, че братята и/или сестрите на кандидата за стипендия са ученици в дневна или индивидуална форма на обучение.
4. Документи за доказване на доходи от наем, хонорари, дивиденти, доходи от продажба на селскостопанска продукция, доходи от занаяти и други професии и други доходи, декларирани в заявлението - декларация.

2.8. Копие от съдебно решение - при разведени родители.

2.9. При разведени родители се представя доходът на родителя, на когото са присъдени родителските права и изпълнителен лист с **присъдена издръжка от другия родител**. В случай на повторен брак или фактическо съжителство на родителя, на когото са присъдени родителските права, се представят и доходите на новия съпруг/съпруга или на лицето, с което съжителства майката или бащата на ученика.

2.10. При разведени родители и невъзвожност родителят, при който живее детето, да представи документ за неполучена присъдена издръжка, родителят подава саморъчно подписана декла-рация /Приложение №5/, че не получава издръжка от другия родител на детето, че няма повто-рен брак и не живее във фактическо съпружеско съжителство.

2.11. Всички самоосигуряващи се лица (еднолични търговци, съдружници в ООД, СД, ЕООД или АД, упражняващи свободни професии, земеделски стопани, търговци, занаетчии и др.) представят Справка за осигурителния доход от НАП за предходните шест месеца.

1. Заявлението-декларация за дохода на семейството трябва да бъде подписано и от родителя (попечителя) на ученика и към него да се приложат документите по т.2.
2. Документите /заявление – декларация, приложените към него документи, удостоверяваши дохода на член от семейството и *удостоверение от банката за номера на банковата сметка IBAN и банков идентификационен код BIC/* се предават на Председателя на Комисията за стипендиите.
3. Срокът за подаване на документи за отпускане на стипендия по ал. 1 е 14 дни след датата на публикуване на сайта на гимназията на заповедта на Директора за утвърждаване на процедурата за отпускане на стипендиите по ал. 1.
4. В срок до 5 работни дни след изтичане на срока по ал. 10 комисията по чл. 10 разглежда подадените документи за предоставяне на стипендии по ал. 1, допуска до класиране, извършва класирането и предлага на Директора учениците, на които да бъде отпусната месечна стипендия по ал. 1.
5. Класирането за получаване на стипендии по ал. 1 се одобрява със заповед на Директора, която съдържа: имената на ученика, вида и размера на стипендията и срока за получаването ѝ.

Чл. **7.** (1) Месечните стипендии за подпомагане на ученици с трайни увреждания са в размер на 40 лв.

1. Право да кандидатстват за стипендии по чл. 7, ал. 1 имат всички ученици, обучаващи се в дневна, индивидуална и комбинирана форма, които имат трайни увреждания, за които органите на медицинската експертиза са установили степен на намалена работоспособност или са определили вид и степен на увреждане 50 и над 50 на сто.
2. Документи за отпускане на стипендии по ал. 1 се подават:

1. когато ученикът постъпи в училището с трайни увреждания, удостоверени от органите на медицинската експертиза;

2. от началото на месеца, следващ месеца, през който е възникнало основанието за полу-чаването им.

3. от началото на всяка учебна година.

(4) Документите за отпускане на стипендии по ал. 1 са:

1. заявление-декларация по образец /Приложение 3/, който може да бъде изтеглен от интернет страницата на училището или да се попълни хартиен екземпляр, предоставен от член на Комисията по стипендиите;

2. решение на органите на медицинската експертиза (ТЕЛК, РЕЛК, НЕЛК);

3. *удостоверение от банката за номера на банковата сметка (IBAN) и банков идентификационен код (BIC).*

(5) Документите /заявление-декларация и приложените към него документи/ се предават на Председателя на Комисията за стипендиите.

1. За отпускане на стипендии по ал. 1 **не** се извършва класиране.
2. Комисията по чл.10 разглежда документите за отпускане на стипендии по ал. 1 в срок до 3 работни дни от датата на постъпване на заявлението от ученика и прави предложение на Директора за отпускане на стипендиите.
3. Стипендии по ал. 1 се отпускат със заповед на Директора по предложение на комисията по чл. 10.
4. Срокът на изплащане на стипендии по ал. 1 е от началото на месеца, следващ месеца, през който е възникнало основанието за получаването им, до края на учебната година, включващ и периода на неучебните месеци.
5. Сумата за месечните стипендии по ал. 1 е **1,5 %** от целевите средства за стипендии, отпуснати за финансовата година.

(11) ако към 31-ви декември на текущата година останат неразпределени средства, остатъкът се прехвърля към сумата за изплащане на стипендии за следващата календарна година, като Комисия-та по чл. 10, ал. 1 има право да прехвърля неизразходвани средства от един вид стипендии в друг. Мотивираното предложение на Комисията се предлага на Директора за одобрение.

Чл. 8. (1) Месечните стипендии за ученици без родители по чл. 4, ал. 1, т. 4 или с един починал родител съгласно чл. 4, ал. 1, т. 5 са в размер на 40 лв.

1. Право да кандидатстват за стипендии по ал. 1 имат ученици, чиито родители са починали/ имат 1 починал родител или в удостоверението им за раждане има посочен само един родител, чиито родители са лишени от родителски права или са поставени под пълно запрещение. В случай на посочване само на един родител в удостоверението за раждане на ученика, родителят попълва саморъчно написана декларация, че няма сключен граждански брак и не живее във фактическо съпружеско съжителство.
2. Документи за отпускане на стипендии по ал. 1 се подават:

1. когато ученикът без родители или с един починал родител постъпи в училището;

2. от началото на месеца, следващ месеца, през който е възникнало основанието за получа-ването им;

3. в началото на всяка следваща учебна година.

(4) Документите за отпускане на стипендии по ал. 1 са:

1. заявление-декларация по образец /Приложение 4/;

2. документи, удостоверяващи съответното основание:

2.1. копие на смъртен акт на родители.

2.2. копие на решение на съд за лишаване от родителски права или поставяне под пълно запрещение на двамата живи родители.

2.3. копие от акт за раждане на ученика.

(5) Документите /заявление-декларация, приложените към него документи и *удостоверението от банката за номера на банковата сметка IBAN и банков идентификационен код BIC/*  се предават на Председателя на Комисията за стипендиите.

1. За отпускане на стипендии по ал. 1 **не** се извършва класиране.
2. Комисията по чл. 10 разглежда документите за отпускане на стипендии по ал. 1 в срок до 3 работни дни от датата на входиране на заявлението на ученика и прави предложение до Директора за отпускане на стипендиите.
3. Стипендии по ал. 1 се отпускат със заповед на Директора по предложение на комисията по чл. 10.
4. Срокът на изплащане на стипендии по ал. 1 е от началото на месеца, следващ месеца, през който е възникнало основанието за получаването им, до края на учебната година, включващ и периода на неучебните месеци.
5. Сумата за месечните стипендии по ал. 1 е **15 %** от целевите средства за стипендии, отпуснати за финансовата година.

(11) Ако към 31-ви декември на текущата година останат неразпределени средства, остатъкът се прехвърля към сумата за изплащане на стипендии за следващата календарна година, като Комисия-та по чл. 10, ал. 1 има право да преразпределя неизразходвани средства от един вид стипендии в друг.

**Чл. 9 (1)** ***Еднократните стипендии са за:***

***1. преодоляване от ученика на еднократни социални обстоятелства, свързани с достъпа му до образование;***

***2. постигнати високи резултати от ученика в учебната дейност или в дейности в областта на науките, технологиите, изкуствата и спорта.***

(2) За един и същ ученик стипендия по ал. 1 може да се отпуска само веднъж в рамките на един учебен срок.

(3) Средствата за еднократни стипендии не могат да надвишават 10 на сто от средствата, определени за стипендии по бюджета на училището.

(4) За отпускане на стипендии по ал. 1 не се извършва класиране.

(5) Еднократна стипендия може да се отпусне и на ученик, който получава месечна стипендия.

(6) Средствата за еднократни стипендии са **2%** от целевите средства за стипендии, отпуснати за финансовата година.

(7) Документи за кандидатстване:

1.1. мотивирано предложение от класния ръководител до Комисията по стипендиите с предложение за отпускане на стипендия по ал.1;

1.2. заявление-декларация /Приложение 5/ от ученика, кандидатстващ за стипендия по ал. 1;

1.3. документи, удостоверяващи основанието.

(8) Документите по ал.7 се предават на Председателя на Комисията по стипендиите.

(9) Комисията по стипендиите разглежда документите за отпускане на стипендии:

1. по ал. 1, т. 1 - в срок до 3 работни дни от датата на постъпване на заявлението и прави предло-жение до Директора за отпускане на стипендиите;

2. по ал. 1, т. 2 - 15 работни дни преди края на всеки учебен срок и прави предложение до Директора за отпускане на стипендиите.

(10) Стипендии по ал. 1 се отпускат със заповед на Директора по предложение на комисията по стипендиите.

Чл. 10. (1) Директорът на училището определя Комисия за стипендиите, в чийто състав задължително се включват и членове на педагогическия персонал, предложени от Педагогическия съвет и главния счетоводител на училището.

(2) Комисията по ал. 1:

1. предлага на Директора:

1. разпределението на средствата по видове стипендии;
2. критериите за допускане до класиране и критериите и показателите за класиране на учениците за различните видове стипендии;
3. размера на всеки вид стипендия и периода, за който се отпуска - за учебен срок или за учебна година;
4. конкретните условия и реда за предоставяне на всеки вид стипендия в училището;
5. документите за кандидатстване.
6. допуска до класиране, извършва класирането и предлага на Директора учениците, на които да бъде отпусната месечна стипендия по чл. 4, ал. 1, т. 1 и 2;
7. разглежда документите за предоставяне на еднократни стипендии по чл. 9, ал. 1 и месечни стипендии по чл.4, ал. 1, т. 3 и 4 и предлага на Директора учениците, на които да бъде отпусната съответната стипендия.

(3) Директорът на училището със заповед утвърждава предложенията на комисията по чл. 8, ал. 2, т. 1 от ПМС 328 / 21.12.2017 г. или ги връща с мотивирано становище и указания, които са задъл-жителни за комисията.

(4) Заповедта по ал. 1 се обявява на видно място в училището и се публикува на интернет страница на 18. СУ „Уилям Гладстон” в 3-дневен срок от издаването й.

Чл.11. Ако ученик има право да получава стипендия по Наредбата за условията и реда за осъществяване на закрила на деца с изявени дарби и стипендия по Постановление № 328 на Министерски съвет от 21. 12. 2017 г. за условията за получаване на стипендии от учениците след завършено основно образование, ученикът избира коя стипендия да получава и попълва декларация, че ще получава само една стипендия по избор. Ученикът има право да получава само една стипендия по Наредбата за условията и реда за осъществяване на закрила на деца с изявени дарби или на основание закон или акт на Министерския съвет.

Чл. 12. Ученикът губи правото си да получава какъвто и да е вид стипендия при налагане на санкция от Педагогическия съвет до заличаването ѝ.

Чл. 13. Стипендиите се изплащат по банков път.

ДОПЪЛНИТЕЛНИ РАЗПОРЕДБИ

§ 1. По смисъла на настоящата процедура:

1. „Чужденец" е всяко лице, което не е български гражданин или не е гражданин на страна - членка на Европейския съюз, или на държава - страна по Споразумението за Европейското икономическо пространство, или на Конфедерация Швейцария, както и лице, което не се разглежда като гражданин на нито една държава в съответствие с нейното законодателство.

2. „Лице с трайно увреждане" е лице, определено в § 1, т. 2 от допълнителните разпоредби на Закона за интеграция на хората с увреждания /"Хора с трайни увреждания" са лица с трайна физическа, психическа, интелектуална и сетивна недостатъчност, която при взаимодействие с обкръжаващата ги среда би могла да възпрепятства тяхното пълноценно и ефективно участие в обществения живот, и на които медицинската експертиза е установила вид и степен на увреждане или степен на трайно намалена работоспособност 50 и над 50 на сто/.

3. „Ученик без родители" е ученик, чиито родители са починали, има един починал родител, рoдителите са лишени от родителски права или поставени под пълно запрещение или в удостоверението за раждане на ученика има вписан само един родител.

§ 2. Членове на семейството на ученика са бащата, майката, непълнолетните или нетрудоспо-собните братя и сестри. В случаите на повторен брак или фактическо съпружеско съжителство на майката или бащата с лице, което не е родител, за член на семейството се счита новият съпруг/ съпруга или лицето, с което се съжителства, както и непълнолетните му деца, ако живеят с него. Когато продължават да учат за придобиване на средно образование, но не по-късно от навършване на 20-годишна възраст, за членове на семейството се считат и пълнолетните братя и сестри, както и пълнолетните деца на новия съпруг/съпруга или на лицето, с което съжителства майката или бащата на ученика, ако живеят с него.

§ 3. Месечният доход на член от семейството се определя като среден за предходните 6 месеца въз основа на заявление-декларация съгласно приложението. Размерът на минималната работна заплата, приет за база при изчисляване на месечния доход на член от семейството, е среден за предходните 6 месеца.

§ 4. В сумата на доходите, получени от отделните членове на семейството, се включват всички получени през предходните 6 месеца суми от: доходи съгласно чл. 10, ал. 1, т. 1 - 4 и 6 от Закона за данъците върху доходите на физическите лица; пенсии, без добавките за чужда помощ за лица с трайно намалена работоспособност; месечни помощи и добавки по реда на Закона за семейни помощи за деца; месечни помощи по реда на Закона за социално подпомагане; обезщетения и помощи по реда на Кодекса за социално осигуряване без еднократните помощи; присъдени издръжки и стипендии без получаваните по силата на постановлението. Заявление-декларацията за дохода на семейството трябва да се подпише и от родителя (попечителя) на ученика и към него да се приложат съответните документи.

§ 5. (1) При отпускането на стипендия от началото на учебната година се взема предвид успехът от предходната учебна година, а при отпускането на стипендия от втория учебен срок - успехът от предходния срок.

(2) При отпускането на стипендия от началото на VIII клас или на ученици, приети на места, определени с допълнителен държавен план-прием от началото на XI клас се взема успехът от националните външни оценявания. Решението се взема от директора на училището по предложение на комисията по стипендиите.

§ 6. Училищата извършват проверка на не по-малко от 10 на сто от подадените документи.

§ 7. **Когато е отпусната стипендия въз основа на заявление-декларация с невярно съдържание, ученикът се лишава от стипендията, а получените суми се възстановяват на училището от родителя или от ученика, ако е пълнолетен.**

§ 8. При подаване на документите за различните видове стипендии винаги се представят и оригиналите на документите за сверка.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 9.След мотивирано предложение на комисията по чл. 10, неусвоените средства за стипендии към края на бюджетната година преминават в преходен остатък по бюджета на училището и се използват за същата цел през следващата година.